زردچوبه حافظه کوچی نی آرتره دی. ایرته لب چای بیلن بیرگه بیر گرام زردچوبه یییش نینگ انسان لرنینگ حافظه سی نی کوچیتره دیگن لیگی تثبیت ایتیلگن. تایوان ده آلیب باریلگن بیر تحقیقات نتیجه سیده, ایرته لب چای بیلن بیر گرام زردچوبه نینگ یییلیشی تقدیرده, دیابت نینگ ایلک باسقیچ لری ده حافظه سی ضعیف بولیب باشله گن کیشی لر ده حافظه نینگ کوچَیب کیتیشی گه سبب بوله دیگن لیگی معلوم قلیندی. دیابت یاکه شکر کسل لیگی بولگن لیگی بلدریلگن ۶۰ یاشیدن آرتیغراق عیال لر و ایرکک لرنینگ اشتراک ایتگن اوشبو تحقیقات ده, تحقیقاتچی لر زردچوبه نینگ حافظه گه تاثیری باره سیده تحقیقات آلیب بارگن. خودی منه شو تحقیقات دایره سیده ایرته لبکی چای دن آلدین و بیر نیچه ساعت کیین اوشبو کیشی لر حافظه جهتی دن تست ایتیلگن. ایرته لبکی چای ده بیر گرام زردچوبه ییگن کیشی لرنینگ اوشبو تست لر ده کوپراق موفق بولگن لیک لری کورینگن. اوشبو تحقیقات نینگ نتیجه سی Asia Pacific Journal of Clinical Nutrition علمی مجله سیده باسیلیب چیقدی.
پارتلش آرتیدن یانغین یوز بیرگن
